Staking by psigiatriese hospitaal kry aandag | Netwerk24
Wegkommotor tref dominee se motor
'n Dominee van Gordonsbaai in die Wes-Kaap het hom Dinsdag boeglam geskrik toe gewapende rowers wat 'n juwelierswinkel in die Somerset-Wes-winkelsentrum beroof het in sy motor vasgejaag het.
'Ons bespeur nuwe benadering by polisie' – Agri SA
Die polisie en plaaswagte hoop om in die toekoms 'n groter sigbaarheid in die landelike gebiede te hê om plaasaanvalle en -moorde te probeer voorkom.
Sersant doodgeskiet toe hy verdagte agternasit
'n Polisiebeampte van die teenbende-eenheid in Port Elizabeth is doodgeskiet toe hy 'n verdagte in 'n kaping en huisroof agternagesit het.
Covid-gevalle kelder Parys-marathon
Vanjaar se Parys-marathon is gekanselleer nadat Covid-19-gevalle in Frankryk weer opgevlam het.
Lissabon se strate stil voor dié skouspel
Dit is bes moontlik die grootste sportbyeenkoms in die wêreld sedert die Covid-19-pandemie, met agt van Europa se voorste klubsokkerspanne wat oor 'n tydperk van 12 dae in die Portugese hoofstad, Lissabon, te staan gaan kom.
Broad sal voortaan die smal paadjie moet stap
Stuart Broad se raspertong het huismoles veroorsaak en hom grappenderwys laat sê sy pa kan maar vergeet om in die toekoms enige Kerskaartjies van hom te kry.
Geen griep dié winter rem Clicks-apteke se verkope
Clicks-apteke se verkope is negatief geraak omdat die land nie dié winter "'n tradisionele verkoue-en-griepseisoen" gehad het nie.
Sterk groei in 2021 té optimisties, reken Transnet
Met byna 30 miljoen Amerikaners wat vanjaar werkloos kan wees, is dit te betwyfel of Suid-Afrika se ekonomie werklik so sterk in 2021 sal terugbons as wat ekonome hoop.
DA: Eskom kon reeds ontknoop gewees het
As die staat nie gesloer het om probleme by Eskom uit te stryk nie, kon die kragreus reeds in kleiner dele verdeel gewees het.
Restourasie van Notre Dame-orrel begin; orrelis vertel
Die orrel in die wêreldbekende Notre Dame-katedraal in Parys, Frankryk word tans uitmekaar gehaal sodat dit gerestoureer, skoongemaak en weer herbou kan word.
KYK: Kunstenaar (87) nog lank nie gereed om penne te bêre
Die blydskap op André de Beer se gesig is duidelik terwyl hy teken: Sy oë verhelder en hy glimlag breed.
Staking by psigiatriese hospitaal kry aandag
Deur Marietjie Gericke 31 Julie 2020 14:39
Twee pasiënte van die Vrystaatse Psigiatriese Kompleks is aan Covid-19 dood, maar geen kind daar het weens stakings van die personeel van die honger omgekom nie.
So sê Mondli Mvambi, woordvoerder van die Vrystaatse gesondheidsdepartement, in reaksie op die kritiek oor beweerde swak behandeling van pasiënte by dié kompleks terwyl van die verpleegkundiges staak.
Dr. Roy Jankielsohn, DA-lid en leier van die amptelike opposisie in die Vrystaatse wetgewer, het vandeesweek in die wetgewer gewaarsku dat die situasie kan ontaard in 'n tweede Life Esidimeni-skandaal nadat berig is oor stakende personeellede wat sale die hele dag lank sluit. Pasiënte verhonger en word aan hul eie lot oorgelaat uit vrees vir Covid-19.
Mariëtte Pittaway, DA-wetgewerlid, het ook afskrifte gestuur van 'n klag wat sy by die Menseregtekommissie (MRK) oor die toestand by die Vrystaatse Psigiatriese Kompleks in Bloemfontein ingedien het. Sy sê sy het kontak gemaak en 'n brief per e-pos aan 'n DA-LP in Kaapstad gestuur sodat hy met die nasionale departement van gesondheid daaroor kan skakel.
Mvambi sê dit is waar dat daar Donderdag stakings onder verpleegpersoneel by sowel die Pelonomi- as die Vrystaatse Psigiatriese Kompleks was. Daar was ongelukkig 'n vertraging met die verskaffing van kos, maar toe die bestuur ingryp en daar met vakbonde onderhandel is, is die kos is uiteindelik gegee. Hy skryf die vertraging met maaltye toe aan die afwesigheid van mense wat weens Covid-19 in isolasie geplaas is.
Dit is egter onwaar dat pasiënte nie kos gekry het nie, sê hy. Die Vrystaatse gesondheidsdepartement het ander maniere gevind om kos by die pasiënte uit te kry toe die personeel besluit het om te staak. Volgens Mvambi kry pasiënte wel sorg en liefde.
Die departement wil egter die bewering ondersoek dat pasiënte nie hul medisyne kry nie omdat dit kon gebeur het weens 'n tekort aan personeel en omdat van die verpleegpersoneel gestaak het.
'n Kaart van die terrein van die Vrystaatse Psigiatriese Kompleks. Foto: Argiewe
Toe Netwerk24 die hospitaal besoek het, is gesê die apteek daar het nou die minste medikasie in voorraad in tien jaar. Daar is tans geen medikasie vir epilepsie, hoë bloeddruk en diabetes by die apteek nie.
Mvambi sê die stakings het inderdaad met Covid-19 te doen omdat die personeel vreesbevange geraak het toe hulle hoor personeel én pasiënte is positief getoets vir die virus.
Hulle het verwag dat die departement volledige stelle Covid-19-toerusting aan almal sal verskaf terwyl dit eintlik net vir sekere werkers bedoel is. Hulle was nie tevrede met die gesigmaskers en handreinigers wat verskaf is aan diegene wat net daarvoor kwalifiseer nie.
Hy sê basiese persoonlike beskermingstoerusting (PBT) bestaan uit 'n chirurgiese masker, handreiniger (wat gereeld gebruik moet word) en weggooibare handskoene vir diegene wat pasiënte moet hanteer. Waar verpleegkundiges kliniese werk doen, soos operasies, word bykomende PBT's verskaf soos die plastiekvoorskote, chirurgiese oorpakke, koptoerusting, broeke, skoene en 'n bril, maar nou wil almal dit hê.
"Dié toerusting kan egter nie vir almal uitgereik word nie en verpleegpersoneel is behoorlik daaroor ingelig en opgelei."
Dié toerusting kan egter nie vir almal uitgereik word nie en verpleegpersoneel is behoorlik daaroor ingelig en opgelei.
Mvambi sê hulle is teleurgesteld dat gesondheidswerkers besluit het om net op te hou werk en dat pasiënte onder valse voorwendsels verwaarloos word. Die bestaande prosesse van arbeidsverhoudinge word nie gevolg nie.
"Dit is jammer dat twee pasiënte aan Covid-19 dood is, maar ons is gelukkig om te kan sê dat geen kind daar dood is nie."
Die departement het met die georganiseerde arbeid begin onderhandel om stabiliteit te verseker.
" 'n Memorandum is ontvang en 'n vergadering is vir Vrydag belê om die reaksie op die memorandum te bespreek."
Mvambi sê die departement is ook besig om 'n isolasiegerief op die perseel te finaliseer. Die departement het verder nou 21 skoonmakers en twee professionele verpleegkundiges op kontrak aangestel.
Permanente personeel wat aangestel is, sluit 23 assistentverpleegkundiges, vyf stafverpleegkundiges en tien professionele verpleegkundiges in.